Jenkkiautojen ja muiden upeiden ajoneuvojen kokoontuminen kesäisinä keskiviikkoina. Illan ajelu valittuun kohteeseen klo 18 alkaen!
Koskenkorvan keskiviikko Cruising 12.8.2026
Jari Mäki Oy, Lännentie 5, 61330 Koskenkorva
12.8.2026 END OF SUMMER -MEET Kauden viimeinen Koskenkorvan keskiviikko cruising kokoaa upeat harrasteautot vielä kerran yhteen ja nautitaan loppukesän tunnelmasta! Kokoontuminen klo 16.30 alkaen Jari Mäki Oy:n piha-alueella os. Lännentie 5. Meetissä tuttuun tapaan kahvia, makkaraa, limsaa ja jätskiä. Myymälä palvelee tapahtuman ajan. Tänään cruisaillaan Seinäjoelle Mallaskosken panimoravintolaan, jossa on mahdollisuus nauttia panimoravintolan antimista. Mallaskosken Panimoravintola on toiminut jo 27 vuotta ja on Seinäjoen oma kesäinen kohtaamispaikka, jossa yhdistyvät laadukkaat pienpanimo-oluet, tunnelmallinen ympäristö ja rento yhdessäolo. Ravintola sijaitsee Mallaskosken panimon kyljessä luonnon rauhassa – silti vain kävelymatkan päässä Seinäjoen keskustasta. Vieralun yhteydessä on mahdollisuus panimokierrokseen! Ravintolaan ja terassille vapaa pääsy. https://mallaskoski.com/ https://www.mallaskoskenpanimoravintola.fi/ Panimokierroksella: · Tutustutaan alueen historiaan aina 1920 luvulta nykypäivään saakka · Käydään panimon puolella, tutustutaan raaka-aineisiin ja oluen valmistukseen · Tastingissä eli maistelussa tutustutaan oluttyyleihin ja haistellaan ja maistellaan oluet yksitellen. · Kuullaan pari pakollista panemiseen liittyvää vitsiä · Kierros tehdään rennolla meiningillä ilman ryppyjä otsassa, joten oluesta vähemmänkin kiinnostuneet saattavat yllättyä sen viihdyttävyydestä. · Maistelu sisältää Mallaskosken tuotannossa olevia oluita ja lonkeroita. Oluita löytyy myös gluteenittomana. · Panimokierros toteutuu, jos mukaan ilmoittautuu vähintään 6 henkilöä. · Panimokierroksen voi valita maistelulla (18*/21 €) tai ilman maistelua (10*/13 €). *Edullisempi hinta voimassa, mikäli osallistujia vähintään 20.
Koskenkorvan keskiviikko Cruising 10.6.2026
10.6.2026 MATCH WITH YOUR CAR -MEET Black on black, red on red! Millainen auto, sellainen kuski – vai mitä? Luo yhteensopiva tyyli ajoneuvosi kanssa ja valitse asusteet tyyliltä tai väriltä autosi mukaan. Kokoontuminen klo 16.30 alkaen Jari Mäki Oy:n piha-alueella os. Lännentie 5. Myymälä on avoinna myöhempään (tapahtuman ajan). Myynnissä myös kahvia, makkaraa, limsaa ja jäätelöä. Illan cruising ajelu suuntaa Verhoomo Aliinan plassille! Cruising lähtee n. klo 18. Illan aikana Aliina esittelee toimintaansa sekä käymme hänen esimerkkien avulla läpi auton penkkien huoltoa ja korjausta. Aliina näyttää esimerkkejä, miten erilaisia nahka- ja kangaspenkkien vaurioita voidaan korjata sekä mitä pieniä korjauksia auton omistaja voi tehdä myös itse. https://verhoomoaliina.com/ Facebook ja Instagram: Verhoomo Aliina
Koskenkorvan keskiviikko Cruising 22.7.2026
22.7.2026 COUNTRY & SAUNA -MEET Yee-haw! Kesän toinen cruising kokoaa paikalle harrasteautojen ja -pyörien lisäksi myös länkkärimeininkiä. Pukeudu tyylikkäimpään Stetsoniisi ja saavu paikalle oman elämäsi Yellowstone-tähtenä. Kokoontuminen klo 16.30 alkaen Jari Mäki Oy:n piha-alueella os. Lännentie 5. Meetissä tuttuun tapaan kahvia, makkaraa, limsaa ja jätskiä. Myymälä palvelee tapahtuman ajan. Tänään karautetaan meetin päätteeksi paikalliseen saluunaan Koskenkorvan Trahteeriin (Trahteerintie 3), jossa mahdollisuus saunoa neljässä saunassa sekä nauttia ruokaa ja kaikenlaisia virvokkeita. Saunaliput myydään ennakkoon! "One pair of boots & cold pack of Sandels!" Luvassa on Ameriikan meininkiä Pohojam'maan mallin - Illan aikana lavalla nähgään 8th Road Home! 8th Road Home on Pohjanmaalta kotoisin oleva countryduo. Vuonna 2025 perustettu yhtye tuo 90-luvun country-soundia suomalaiseen kantriin omalla twistillään. Keikalla kuullaan akustisia versioita yhtyeen omista kappaleista tulevalta albumilta Greatest Hits (Vol. 1), sekä tunnettuja 90-luvun kantriklassikoita. Luvassa rentoa tunnelmaa, tarttuvia biisejä ja kunnon kantrimeininkiä! 16:30 Jenkkiautojen cruising-kokoontuminen Jari Mäki Oy:lla 18:00 Cruising-ajelu Trahteeriin 18:30 Toinen saunavuoro (varmista paikka saunassa, ja osta liput ennakkoon täältä!) 21:15 Showtime: 8th Road Home https://trahteeri.fi/ Terassille ja keikalle ei ole pääsymaksua. Baari ja keittiö palvelevat.
Perinteinen KOKKORALLI kutsuu taas pääsiäisenä!
Mäkikylän, Alastaipaleen ja Peränteen kyläseurat
Lankalauantaina 4.4.2026 Ähtärin etelälaidan kolmella kylällä sytytellään jälleen kokkoja tunnin välein. Mäkikylän kodalla syttyy kokko klo 18 ja siellä jaetaan myös kokkorallipassit, johon saa hakea leiman klo 19 syttyvältä Alastaipeleen kokolta. Passin palautus tapahtuu klo 20 syttyvälle Peränteen kokolle, jossa arvotaan upeita palkintoja passin palauttaneiden kesken. Kylillä on järjestetty myös muuta ohjelmaa kokkotunnelmoinnin oheen. Alla tarkemmat ajo-ohjeet ja ohjelmat. Osallistu koko kokkoralliin tai vieraile vain jollakin kokolla, olette lämpimästi tervetulleita eteläisille kylille! OHJELMA JA AJO-OHJEET: Klo 18 Mäkikylän kokko Sipilänkylällä, Sipiläntie 138. Suositeltu ajosuunta Pihlajavedentien kautta, matkaa Ähtärin keskustasta 14 km. Ohjelmassa kokon lisäksi leppoisa tietovisailu, mahdollisuus tutustua kyläkotaan ja mehu + makkaratarjoilu vapaaehtoisella maksulla. Muista napata kokkorallipassi täältä mukaan! Matkaa seuraavalle kokolle noin 8 km Itä-peränteentien kautta. Klo 19 Alastaipaleen kokko, Alastaipaleen kylätalolla, Itä-peränteentie 1357. Kokon lisäksi mahdollisuus erilaisiin piha-aktiviteetteihin (frisbeen trick shotteja, piirtelyä liitutaululle, trullien vaijeriliukua), kioski palvelee ja wc-tilat käytössä. Kaikki trulliasuiset saavat suklaamunan! Muistathan ottaa Mäkikylän kokolta saamaasi kokkopassiin leiman. Matkaa seuraavalle kokolle 6 km. Klo 20 Peränteen kokko, Peränteen kylätalo, Peränteentie 88. Palauta rallipassi yhteystiedoilla varustettuna, saat samalla pienen makoisan yllätyspalkinnon osallistumisesta. Klo 20.45 tapahtuvaa arvontaa odotellessa voi nauttia puffetin maukkaista antimista. Peränteellä myös wc-tilat käytössä. Kaikkien passinsa palauttaneiden kesken arvotaan yli 40 palkintoa! Suuret kiitokset palkintojen lahjoittajille: Vanha Pappila Hetki LehtoPeat manikyyri.by .anzhelika Kyläkauppa KillinJätti Kauneuspalvelut Saaren Helmi Parturi-kampaamo Evelle HaapaBeauty Hyvinvointipalvelut Pihlaja Jalkahoitola Tarja Pusaa-Poukka Nature Paavola Oppo pizzeria IKH Jari Ruha MayDay Honkaniemen Kirjakauppa Ähtärin Apteekki Ähtärin kaupunki Lounasravintola Hovitar LähiTapiola Ähtärin Neste Alastaipaleen kyläseura Peränteen kyläseura Tapahtuman järjestävät Mäkikylän, Alastaipaleen ja Peränteen kyläseurat. Tervetuloa iloiseen pääsiäistapahtumaan!
Seinäjoen Sydänyhdistys ja Seinäjoen kaupunginkirjasto
Lääkäriluento ohitusleikkauksesta ja siitä toipumisesta Seinäjoen pääkirjastossa
Kaikille avoin videoluento ohitusleikkauksesta. Mukana tilaisuudessa vertaistukihenkilö, jolle ohitusleikkaus on tehty. Yhteistyössä Seinäjoen Sydänyhdistys ja Seinäjoen kaupunginkirjasto. Apila-kirjasto, Jaaksi-sali, Alvar Aallon katu 14.
Hardswingin', groovy and soulfuljazz! Mathias Sandberg, kitara. Zacharias Holmkvist, kontrabasso. Stefan Brokvist, rummut. Vuonna 2026 on kulunut 100 vuotta siitä, kun jazz symbolisesti rantautui Andania-laivan mukana Suomeen. Mathias Sandberg trio, Suomen ahkerin keikkaileva jazzyhtye, tekee kotimaisen jazzin juhlavuoden kunniaksi yli 50 konsertin kiertueen Suomessa, Tanskassa, Saksassa, Itävallassa, Tšekissä ja Slovakiassa. Jazzkitaristi ja säveltäjä Mathias Sandberg, jota amerikkalaisessa musiikkilehdessä Jazziz Magazine on kutsuttu "yhdeksi Suomen parhaiten varjelluista salaisuuksista", kuuluu maamme aktiivisimpiin jazzmuusikoihin. Hän on opiskellut New Yorkin Manhattan School of Musicissa ja Bostonin Berklee College of Musicissa, ja työskennellyt mm. Georg Riedelin, Brian Charetten, Nick Mancinin, Peter Asplundin, Jukka Eskolan, Teppo Mäkysen ja Manuel Dunkelin kanssa. Sandberg tekee vuosittain satakunta jazzkonserttia ja on kiertänyt sekä Euroopassa että Yhdysvalloissa. Mathias Sandbergin debyytti-soololevy The Doctor ja pitkään odotettu triolevy The Captain ovat saaneet ylistäviä arvosteluja molemmilla puolilla Atlanttia ja niitä on soitettu ahkerasti jazzradiokanavilla ympäri maailmaa. Trionsa kanssa hän on kahtena viimeisimpinä vuosina tehnyt yli 100 konserttia Suomessa (Enontekiöltä Hankoon), Ruotsissa, Tanskassa, Saksassa, Itävallassa, Tšekissä, Slovakiassa, Virossa, Latviassa ja Liettuassa. Konsertissa kuullaan trion omalaatuista ”hard swingin', groovy & soulful jazz”-sekoitusta vahvoilla melodioilla, rytmisesti leikkisää improvisaatiota ja lähes telepaattista yhteissoittoa. 30.3.2026 klo 18 Kauhajoen Kulttuuritalolla, Eduskunnankatu 5, Kauhajoki. Liput 10€ (käteinen) Järjestää Kauhajoen kaupungin kulttuuripalvelut
Musikaali 60-70- lukujen suurimmista popidoleista, Katri Helenasta ja Tapanista.
Musikaali kertoo Katri Helenan ja Tapanin uran alkuvaiheista ja noususta suuriksi kansan suosikeiksi. Esitys kertoo myös siitä, miten kahden tähden tarinat yhdistyivät suomalaisella iskelmätaivaalla. Alkuvaiheessa molemmat olivat kiinnitettyinä myös Dannyn D-tuotantoon, tosin Tapani Kansa vain hetken, vuoden 1967 lapinkiertueelle. Laulajat esiintyivät myös Hilkka Kinnusen johtamassa operettiteatterissa. Hilkka kiinnitti My Fair Ladyn tähdiksi Katri Helenan, Tapanin ja Lasse Mårtensonin. Musikaalin innoittamana levy-yhtiö päätti järjestää Katrin ja Tapanin yhteisen kiertueen vuonna 1971. Heidän Love Story-kiertueensa ympärillä leijuivat spekulaatiot romanssista. Musikaali on värikylläinen ja tapahtumarikas tarina näiden artistien elämästä 1960- ja 1970-luvuilla. Esityksessä nähdään kiertue-elämän glamouria, kommelluksia, hauskuutta ja raadollisuutta. Musikaali kertoo miten Katri Helena ja Tapani selvittivät tiensä iskelmätaivaan kirkkaimmiksi tähdiksi. Musikaalissa kuullaan upeimpia hittejä, kuten Katson sineen taivaan, R-A-K-A-S, Syysunelmaa, Vasten auringon siltaa, Katson autiota hiekkarantaa, Eloise, Delilah, Sulle, Kesäkatu, Lintu ja lapsi, Nuoruus on seikkailu, Hafanana ja monia muita. Katri Helena on yksi Suomen menestyneimmistä laulajista. Hänen äänitteitään on myyty yli 1,5 miljoonaa kappaletta. Puhelinlangat laulaa oli hänen läpimurtohittinsä 1960-luvun alussa. Hän on erityisen rakastettu yleisön keskuudessa ja osa hänen suosiostaan perustuu hänen vahvaan suomalaiseen identiteettiinsä ja häntä kutsutaankin sinivalkoiseksi ääneksi. Tapani Kansa oli monipuolinen laulaja, jonka tuotantoon kuului iskelmää, rock and rollia, taiteellisempia lauluja ja operettia. Hän oli lahjakas, särmikäs ja kunnianhimoinen laulaja, joka sai ylistävää kritiikkiä. Hänen läpimurtohittinsä oli Delilah, jonka hän tulkitsi väkevästi. Ilkka Lipsasen eli Danny on laulaja, yrittäjä ja musiikkineuvos. Hänen kuuluisimpia levytyksiään ovat Kesäkatu, Tuuliviiri ja Kuusamo. Vuodesta 1966 Danny on johtanut omaa ohjelmatoimistoa nimeltään D-tuotanto. Danny on tunnettu myös show-kiertueistaan, joita hän on järjestänyt 1960-luvulta lähtien. Hän aloitti uudenlaisen show-kulttuurin Suomessa, jossa artistin ja bändin lisäksi nähtiin upeita pukuja, tanssijoita ja kunnon valoshow. Hilkka Kinnunen on näyttelijä, sopraanolaulaja ja teatterineuvos. Hän perusti Operettiteatterin vuonna 1959. Operettiteatteri toimi Helsingin Soutustadionilla ja kiersi Suomen eri maakunnissa. Teatteri vieraili myös Ruotsissa ja Yhdysvalloissa. Esityksen kesto: 2 tuntia ja 20 minuuttia. Työryhmä: Katri Helena: Elisa Lairikko Tapani: Tommi Soidinmäki Hilkka Kinnunen, Bertta Koistinen, Anki: Saija-Reetta Kotirinta Danny, Veikko Koistinen, Jorma Weneskoski, Martti Piha, Fredi : Joel Mäkinen/ Petri Lairikko
Atso Art: Veristen metsänreunain juurella
Kaari Galleria on avoinna kirjaston aukioloaikoina (ei omatoimi)
Näyttelyn avajaisia vietetään kiirastorstaina 02.04. klo 17.00 – 19.00. Avajaisissa taiteilija on paikalla kertomassa teoksistaan ja tarjolla on kahvia, teetä sekä pientä purtavaa. Vapaa pääsy! Veristen metsänreunain juurella vie katsojan pimeän estetiikan, myyttisten hahmojen ja voimakkaan kuvakielen äärelle. Näyttelyn tekijä Atso Järvenpää (Atso Art) on pohjalainen kuvataitelija, jonka teoksissa yhdistyvät goottilainen perinne, okkultistiset viittaukset ja henkilökohtainen symboliikka. Näyttelyn teokset kuvaavat vaihtoehtoisia todellisuuksia ja hahmoja, joissa lapsenomaisuus ja hirviömäisyys elävät rinnakkain. Kuvasto liikkuu unen, varjon ja alitajunnan alueilla – maailmassa, jossa kauneus ja levottomuus kietoutuvat toisiinsa. Teoksissa näkyy vahva käsityöläisyys, yksityiskohtaisuus ja rohkea värien sekä muotojen käyttö. Taiteilijan ilmaisua leimaa vastakohtaisuus: synkkä estetiikka kohtaa herkkyyden ja valon. Vaikka teosten aihepiirit ammentavat pimeästä symboliikasta, niiden ytimessä on inhimillisyys, hauraus ja tarve tulla nähdyksi. Näyttely ei pyri shokeeraamaan, vaan kutsuu katsojan pysähtymään ja tarkastelemaan omaa suhdettaan pelkoon, toiseuteen ja mielikuvitukseen. Näyttely on soveltuu aikuisille ja nuorille, jotka ovat kiinnostuneita vaihtoehtoisesta kuvataiteesta ja tummasävyisestä estetiikasta. Näyttely on avoinna Kauhavan pääkirjaston aukioloaikoina: ma ja to klo 12-19, ti ja ke klo 12-18, pe klo 12 - 16 Vapaa pääsy, tervetuloa! HUOM! Tarkasta poikkeukset aukioloajoissa kirjaston nettisivuilta: https://kauhava.fi/vapaa_aika/kirjasto/aukioloajat-ja-yhteystiedot/
Kurikan pääkirjaston kirjastokino vaihtoi viikonpäivää ja näytetään nyt KESKIVIIKKONA klo 17 nuorten osastolla! Leffoja näytetään joka toinen viikko (parittomat viikot). Seuraa Kurikan pääkirjaston ilmoitustauluja, somea ja nettisivuja saadaksesi tietää, mikä leffa seuraavaksi näytetään. Tulethan ajoissa paikalle. Leffa alkaa tasan klo 17. Sali rauhoitetaan leffan katseluun klo 17:05 lähtien, jolloin saliin ei enää pääse. Salissa saa syödä omia leffaeväitä! Leffoja pääsee katsomaan ikärajat huomioiden (S, K3, K7, K12, K16, K18). Ikärajasta voidaan joustaa kolme vuotta, mikäli lapsi on aikuisen seurassa. Leffan ikäraja selviää Kurikan pääkirjaston mainostuksesta. Elokuvien ikärajat varoittavat lapsen kehitykselle haitallisista sisällöistä. Ne eivät ole suosituksia, eivätkä kerro mille ikäryhmälle ohjelma on suunnattu. Ikärajat perustuvat kuvaohjelmalakiin, jonka tarkoitus on suojella lapsia. Jousto on tarkoitettu lapsen huoltajan harkittavaksi, eikä sitä kannata käyttää automaattisesti. Huoltajan on hyvä huomioida sekä lapsen yksilöllinen kehitys, että elokuvan sisältö harkitessaan jouston käyttöä. Leffoja voi myös ehdottaa! Toteutamme toiveet jos vain pystymme. Toiveissa on muutamia rajoituksia: Emme näytä K18 leffoja ja leffa saa olla maksimissaan 2h (120min) pitkä.
{"fi":"Ei ennakkoilmoittautumista","sv":"","en":""}
Hiljaisen viikon ahtisaarnat, hartaudet ja messut
Luukkaan luterilaisen seurakunnan pääsiäisen ajan tapahtumat
Luukkaan luterilainen seurakunta kutsuu sinut mukaan pääsiäisviikon tapahtumiin. Maanantaina, tiistaina ja keskiviikkona olet tervetullut kuulemaan ahtisaarnoja, eli hiljaisen viikon lyhyitä saarnoja, jotka vievät kuulijansa Jeesuksen kärsimystielle askel kerrallaan. Kiirastorstain ehtoollismessu, pitkäperjantain Kristuksen kuolinhetken hartaus ja pääsiäispäivänä messu kertovat Jeesuksen sovitustyöstä puolestamme. Kristuksen kärsimystie – uhrautuvan rakkauden tie Maanantai 30.3. klo 18 ahtisaarna past. Ville Typpö Tiistai 31.3. klo 18 ahtisaarna past. Markus Pöyry Keskiviikko 1.4. klo 18 ahtisaarna past. Ville Typpö Kiirastorstai 2.4. klo 18 messu past. Ville Typpö Pitkäperjantai 3.4. klo 15 hartaus past. Markus Pöyry Kristuksen ylösnousemus – kuolema on voitettu Sunnuntai 5.4. klo 11 messu past. Markus Pöyry Sunnuntai 5.4. klo 16 messu past. Ville Typpö Olet sydämellisesti tervetullut pääsiäisen ajan tilaisuuksiin! Luukkaan luterilainen seurakunta on lähellä sinua. Osoite: Kauppaneliö 13, Seinäjoki
Jazz-jamit Kaffibaaari Makasiinissa Lapualla
Kaffibaari Makasiini (entinen makasiinirakennus)
Lapuan Jazz ry:n Jamit Kaffibaari Makasiinissa perjantaina 20.3.26 klo 19.00 alkaen. Houseband Groove Kukot! Vapaa pääsy, tervetuloa!
Kennelliiton lukukoirat rapsuteltavina torstaisin kerran kuukaudessa
Lukukoirat Retu ja Frida Ylistaron kirjastossa
Lukukoirat Retu (vasemmalla) ja Frida vuorottelevat kerran kuukaudessa torstaisin klo 17.30-18.30 Ylistaron kirjastossa. Työhuone Rauha on kirjaimellisesti rauhoitettu pienille ja miksei isommillekin lukijoille. Luku- ja rapsutteluaikaa noin 15 minuuttia per lukija. ' 22.1. Frida 19.2. Retu 19.3. Frida 16.4. Frida 21.5. Retu Muistathan varata aikasi viimeistään edellisenä päivänä keskiviikkona!